બીટકોઈનના મામલે ગુજરાતમાં પ્રથમ ગુનો સુરતના સરથાણામાં નોંધાયો છે. એમ્બ્રોડરીના વ્યવસાય સાથે જોડાયેલા ઉમેશભાઈ જૈને આ મામલે સરથાણા પોલીસ સ્ટેશનમાં ફરિયાદ નોંધાવી છે. વેપારીની ફરિયાદ મુજબ પોતાનું બીટકોઈન એકાઉન્ટ જીમેલ સાથે કનેક્ટ હતું ત્યારે ઈમેલ એકાઉન્ટ હેક કરીને 19 ડિસેમ્બરના રોજ બેંક એકાઉન્ટમાંથી રૂપિયા 11.80 લાખના 0.999 બીટકોઈન બારોબાર ટ્રાન્સફર થઈ ગયા હતા. વેપારીની ફરિયાદના પગલે ક્રાઈમબ્રાંચે પુણાગામના રહેવાસી આરોપી ભાવિક હરખાણીની ધરપકડ કરી છે. જ્યારે અને એક આરોપી ઘનશ્યામને વોન્ટેડ જાહેર કરાયો છે. અને આ મામલે પોલીસ દ્વારા વધુ તપાસ હાથ ધરાઈ છે. ગુજરાતમાં બિટકોઈનથી છેતરપીંડીનો પ્રથમ કેસ સુરતના સરથાણા પોલીસ સ્ટેશનમાં નોંધાયો છે. આ કેસમાં પોલીસે સાયબર ક્રાઈમ માસ્ટરને ઝડપી પાડયો છે. આ વ્યક્તિએ ૧૧.૮૦ લાખના બિટકોઈન ઓનલાઈન ટ્રાંસફર કરી લીધા હતા. ઈ-મેઈલ આઈડી હેક કરી આ બિટકોઈન ટ્રાંસફર કર્યા હતા. પોલીસે અત્યારે આ શખ્સની ધરપકડ કરી વધુ તપાસ હાથ ધરી છે.